
Tratatul de la București (1812) 


XA X P 


Pacea de la București din 1812 a fost un tratat de pace semnat pe 16/28 mai 1812, între Imperiul Rus și Imperiul Otoman, la încheierea 
războiului ruso-turc din 1806-1812. Prin acest tratat, Principatul Moldovei a fost redus la o zonă geografică care a inclus cea mai mare parte 
a Moldovei Occidentale, în timp ce partea orientală, atribuită Imperiului Rus, a devenit o provincie, denumită atunci Basarabia, a Imperiului 
țarist (succesiv krai în 1812, oblast în 1828 apoi gubernie în 1871). 


:= Cuprins v 


A Context p 


Războiul ruso-turc din 1806—1812 a izbucnit pe 18/28 octombrie, ţarul Alexandru | ordonând 
trupelor sale să traverseze Nistrul şi să ocupe Ţările Române. Cei mai importanţi factori de 


Black Sea 


————— 


influențare a războiului din 1806-1812 au fost jocurile de interese dintre Prusia, Franţa și i | H o 
Imperiul Habsburgic. 


Extinderea imperiului rus la Tratatul de la București 


La începutul ostilităţilor, toți ambasadorii ruşi din capitalele europene au fost instruiți să nieri 
| 


declare că Imperiul Rus nu avea "nici cea mai mică intenţie să cucerească ceva de la Turcia", 

urmărind doar "prevenirea intenţiei lui Bonaparte, exprimate de ambasadorul său la Constantinopol, de a trece armata franceză prin 
posesiunile otomane, pentru a ataca la Nistru". În pofida asigurărilor iniţiale, cu ocazia semnării Tratatului de la Tilsit de pe 25 iunie/7 iulie 
1807 dintre Rusia și Franţa și după întâlnirea de la Erfurt dintre Alexandru | și Napoleon, ţarul a căpătat în cele din urmă acceptul 
suveranului francez pentru ocuparea de către Imperiul Țarist a celor două principate dunărene — Valahia și Moldova — în cazul victoriei 
rușilor în războiul cu otomanii din 1806-1812. 


Un armistițiu a fost semnat cu sârbii revoltați și s-a acordat autonomie Serbiei. Tratatul, semnat de comandantul rus Mihail Kutuzov, a fost 
ratificat de către Alexandru | al Rusiei cu doar o zi înainte de invazia lui Napoleon în Rusia. 


A Tratativele de pace p 


Având asemenea asigurări diplomatice, ruşii au înaintat propuneri de pace negociate încă din octombrie 1811 la Giurgiu, după înfrângerea 
armatelor otomane la Ruse și Slobozia. Propunerile țariste prevedeau, în mod imperialist, ca "principatele Moldova, „Valahia Mare” și „Mică” 
(adică Muntenia și Oltenia formând Țara Românească!“!) și Basarabia" să se alipească "pe veci la Imperiul Rus, cu orașele, cetăţile și 
satele, cu locuitorii acestora de ambele sexe și cu averea lor", specificându-se că "fluviul Dunărea va fi de acum înainte graniţa dintre cele 
două Imperii". Pl 

În timp ce, din partea țaristă, Mihail Kutuzov depunea toate eforturile necesare pentru încheierea păcii mai înainte de previzibila invazie 
napoleoniană, mediatorii britanici și francezi tărăgăneau tratativele de pace în speranţa de a limita pierderile otomane, nu de dragul 


„Sublimei Porţi” ci pentru a stăvili expansiunea rusească spre Balcani și strâmtori. 


Constantinopolul a refuzat ferm propunerile iniţiale ţariste iar atunci Rusia s-a declarat mulțumită și cu ocuparea "doar" a teritoriului 
Principatului Moldovei dintre Siret și Nistru.I6! Evoluţiile militare și politice i-au determinat pe unii politicieni și generali ruși să ceară 
guvernului țarist să accepte doar ocuparea Bugeacului (viitoarele judeţe Cahul, Ismail și Cetatea Albă), care dădea acces la gurile Dunării. 


Odată cu îmbunătăţirea situaţiei sale pe front, Imperiul Țarist și-a mărit din nou pretenţiile, cerând cedarea întregului teritoriu dintre Prut și 
Nistru (ulterior numit Basarabia, nume care până atunci desemnase doar teritoriul numit de Turci „Bugeac”). În această ultimă fază, 
negociatorul otoman a fost prinţul fanariot Dumitru Moruzi (1850-1914, fiu al domnitorului Moldovei Constantin Moruzi, 1786 - 1821, și Mare 
Drogman al Imperiului Otoman din 1808), iar negociatorul rus a fost contele francez emigrat Alexandre-Louis Andrault de Langeron (1763- 
1831, în slujba Rusiei din 1790). 


n Tratatul de pace p 


Tratatul de pace a fost semnat pe 16/28 mai 1812 la București, în hanul agentului rus Manuc Bei. Tratatul avea 16 articole publice și două 
articole secrete. 


Prin articolele 4 și 5, Imperiul Otoman ceda Imperiului Rus un teritoriu de 45.630 km?, cu 482.630 de locuitori, 5 cetăţi, 17 orașe și 695 de 
sate, (conform cu recensământul ordonat de autorităţile ţariste în 1817). Au trecut în componenţa Imperiului Rus ţinuturile Hotin, Soroca, 
Orhei, Lăpușna, Greceni, Hotărniceni, Codru, Tighina, Cârligătura, Fălciu, partea răsăriteană a ținutului lașilor și Bugeacul. Autorităţile 
țariste au denumit în 1813 noua regiune ocupată "gubernia Bessarabia". 


Articolul 6 prevedea retrocedarea către Imperiul Otoman a orașelor Anapa, Poti și Akhalkalaki, dar ocuparea de către Rusia a portului 
Suhumi și altor localităţi din Caucaz. 


La București s-au pus bazele independenţei Serbiei, care a căpătat un grad sporit de autonomie, la care au participat și românii timoceni. 


A Urmări pă 


Datorată dibăciei trimisului rus, prinţul Langeron, trecerea întregii Moldove orientale (de atunci încoace Basarabia) sub stăpânirea ţaristă în 
ajunul ofensivei lui Napoleon Bonaparte, i-a adus lui Langeron recunoştinţa țarului Alexandru |, cu mari avantaje nobiliare, militare și 
financiare ; în schimb, sultanul Mahmud, mâniat de faptul că Dumitru Moruzi nu știuse să tergiverseze încă o zi până la această ofensivă 
(din lipsa unor informatori în Franţa), s-a răzbunat pe prinţul fanariot condamnându-l să fie decapitat pentru trădare, sultanul bănuindu-l că 
ar fi fost, ca ortodox, favorabil intereselor rusești. Pentru Rusia, semnarea tratatului a fost un mare succes diplomatic și militar, ratificarea 
numai cu o zi mai înainte de declanșarea invaziei lui Napoleon în Rusia permiţând retragera de la Dunăre a trupelor ruse pentru a rezista 
invaziei franceze, şi scoaterea Imperiului Otoman înfrânt din rândul aliaţilor Franţei. 


Printr-un manifest emis la încheierea tratatului de pace, Imperiul Rus s-a obligat să-și retragă trupele din Moldova Occidentală. De 
asemenea, ţarul garanta locuitorilor de pe ambele maluri ale Prutului dreptul ca, timp de un an, să se mute de ce parte a noii graniţe ar fi 
dorit și să-și vândă averea după propriul interes. În timpul acestui an, s-a înregistrat încheierea unui număr extrem de mare de vânzări și de 
schimburi de moșii. 


Vechiul principat al Moldovei, după ce pierduse deja Bucovina în 1774, a fost astfel sfâșiat în două. Dacă, la început, țarul Alexandru | a 
încercat să câștge simpatia noilor supuși prin asigurarea unor condiţii de dezvoltare autonome a provinciei, în scurtă vreme s-a trecut la 
reorganizarea Basarabiei ca gubernie, populaţia fiind supusă politicii de rusificare (vezi istoria moldovenismului). Imediat după anexare, 
boierii locali, conduși de prinţul moldovean Scarlat Sturdza (devenit guvernator) și de Gavriil Bănulescu-Bodoni, Mitropolit al Chișinăului şi 
Hotinului, au semnat o petiție pentru auto-guvernare și crearea unui guvern civil, bazat pe legile moldovenești tradiţionale, oficial recunoscut 
în 1818. Atât româna cât și rusa au fost atunci limbi folosite de administraţia locală. Bănulescu-Bodoni, de asemenea, a obținut permisiunea 
pentru deschiderea unui seminar și o tipografie, biserica din Basarabia devenind o eparhie a Bisericii Ortodoxe Ruse. 


Dar treptat, limbii ruse a început să i se acorde o tot mai mare importanţă. Conform autorităţilor imperiale, din 1828 actele oficiale au început 
să fie publicate numai în limba rusă, iar pe la 1835, s-a acordat un termen de 7 ani în care instituţiile statului mai puteau accepta acte 
redactate în limba română./?l 


Limba română a mai fost acceptată ca limbă de predare în învățământul public până în 1842, din acest moment statutul ei devenind unul de 
obiect secundar. Astfel, la seminarul din Chișinău limba română s-a regăsit printre materiile obligatorii de studiu (10 ore pe săptămână) până 
în 1863, când catedra respectivă a fost desființată. La Liceul nr. 1 din Chișinău, elevii aveau posibilitatea să aleagă studiul uneia dintre 
următoarele limbi: română, germană şi greacă până pe 9 februarie 1866, când autorităţile imperiale au interzis studierea limbii române, 
oferind următoarea explicaţie: „elevii cunosc această limbă în modul practic, iar învăţarea ei urmărește alte scopuri”.[?l 


Prin 1871, ţarul a emis un ucaz „Asupra suspendării studierii limbii române în școlile din Basarabia” deoarece „în Imperiul Rus nu se 


studiază limbile locale” .[ZI 


A Statutul juridic al actului pă 


Pe planul juridic, actul a fost considerat drept „fraudulos” din trei motive: 


1. deoarece actul de anexare a Moldovei orientale de către Imperiul Țarist încălca practica internaţională, cu toate normele de drept 
existente la moment!” și deoarece Moldova nu era provincie otomană;l“! 


2. în articolul VI al Tratatului de la Moscova (1921), delegaţia sovietică declară toate tratatele semnate mai înainte între Imperiile Rus și 
Otoman ca fiind « nule și neavenite », implicit așadar și Tratatul de la București din 1812;(5| 


3. ocupaţia sovietică a Basarabiei și Bucovinei de Nord, la data de 28 iunie 1940, ca urmare a ultimatumului din 26 iunie 1940, conformă 
revendicărilor sovietice interbelice bazate pe actul din 1812 și integrate în Pactul Ribbentrop-Molotov, constituie o violare a dreptului 


internaţional și a „Protocolului de asistență mutuală” din 21 iulie 1936, semnat între URSS și România de Maxim Litvinov și Nicolae 


Titulescu. 


Totodată actul a fost considerat drept „legitimat” a posteriori prin patru actel®!; 


1. de către comunitatea internaţională, Regatul României inclus, prin Tratatele de pace de la Paris (1947); 
2. de către România, la data de 28 august 1991 prin recunoașterea Independenţei Republicii Moldova;19l 


3. de către Comunitatea Statelor Independente la data de 8 decembrie 1991 prin recunoașterea Republicii Moldova ca stat 
întemeietor;!11] 


4. de către Uniunea Europeană, România inclusiv, la data de 27 iunie 2014 prin acordul de Asociere Republica Moldova-Uniunea 
Europeană [17 

A Vezi ŞI P 

(O Ultima modificare efectuată acum 5 zile de către DiaCriticul. 


PAGINI SIMILARE 


Y Basarabia 


partea de est a Principatului Moldovei 


Cosa-Mare, Bolgrad 
| localitate în comuna Cișmeaua-Văruit... 


Lărgeanca, Ismail 


comună în raionul Ismail, regiunea Od... 


WIKIPEDIA 


Conţinutul este disponibil sub CC BY-SA 3.0 Ø, exceptând cazurile în care se specifică altfel. 


Termeni de utilizare + Politica de confidenţialitate + Desktop 


